CELEX: 62013FN0072
Language: et
Date: 2013-07-15 00:00:00
Title: Kohtuasi F-72/13: 15. juulil 2013 esitatud hagi — ZZ jt versus Euroopa Investeerimisfond

21.9.2013   
            
            
               ET
            
            
               Euroopa Liidu Teataja
            
            
               C 274/32
            
         15. juulil 2013 esitatud hagi — ZZ jt versus Euroopa Investeerimisfond
   (Kohtuasi F-72/13)
   2013/C 274/54
   Kohtumenetluse keel: prantsuse
   
      Pooled
   
   
      Hagejad: ZZ jt (esindaja: advokaat L. Levi)
   
      Kostja: Euroopa Investeerimisfond
   
      Hagi ese ja sisu
   
   Esiteks nõue tühistada töötasu teatistes sisalduvad otsused kohaldada hagejatele haldusnõukogu otsust, millega määratakse palgatõusu piirmäär 2,3 %, Euroopa Investeerimisfondi peadirektori otsus uue teeneteskaala kindlaksmääramise kohta, mis toob hagejate väitel kaasa 1-2 % töötasu kaotuse, ning EIP halduskomitee otsus teeneteskaala kindlaksmääramise kohta, mis toob hagejate väitel kaasa 1-2 % töötasu kaotuse, ning teiseks sellest tulenev nõue mõista Euroopa Investeerimisfondilt välja töötasu vahe ning kahjuhüvitis
   
      Hagejate nõuded
   
   
               —
            
            
               Tühistada otsused kohaldada hagejatele Euroopa Investeerimisfondi haldusnõukogu 4. veebruari 2013. aasta otsust, millega määratakse palgatõusu piirmäär 2,3 %, Euroopa Investeerimisfondi peadirektori otsus uue teeneteskaala kindlaksmääramise kohta, mis toob hagejate väitel kaasa 1-2 % töötasu kaotuse; nimetatud otsused tulenevad EIP halduskomitee 18. detsembri 2012. aasta otsusest, millega määratakse palgatõusu piirmäär 2,3 %, ja EIP juhatuse 29. jaanuari 2013. aasta otsusest teeneteskaala kindlaksmääramise kohta, mis toob hagejate väitel kaasa 1-2 % töötasu kaotuse (nimetatud Euroopa Investeerimisfondi otsused sisalduvad 2013. aasta aprilli töötasu teatistes), ning tühistada samas osas kõik järgnevates töötasu teatistes sisalduvad Euroopa Investeerimisfondi otsused;
            
         
               —
            
            
               mõista kostjalt välja töötasu vahe, mis tuleneb eelmainitud Euroopa Investeerimisfondi haldusnõukogu ja peadirektori 4. veebruari 2013. aasta otsusest, EIP halduskomitee 18. detsembri 2012. aasta otsusest ja EIP juhatuse 29. jaanuari 2013. aasta otsusest võrreldes teeneteskaala „noor”„5-4-3-1-0” ja teeneteskaala „4-3-2-1-0” kohaldamisega ning teise võimalusena, hagejate suhtes, kes said hinde A, võrreldes teeneteskaala 3-2-1-0-0 kohaldamisega, ning hagejate suhtes, kes kuuluvad teeneteskaalasse „noor”, võrreldes teeneteskaala noor „4-3-2-0-0” kohaldamisega; sellele töötasu vahele tuleb lisada viivitusintress EKP määras, mida on suurendatud kolme punkti võrra, alates 15. aprillist 2013 ning seejärel iga kuu 15. kuupäevani kuni täieliku tasumiseni;
            
         
               —
            
            
               mõista kostjalt välja hüvitis kahju eest, mis tekkis ostujõu kaotusest ning mida esialgu hinnatakse ex aequo et bono 1,5 %-le iga hageja igakuisest töötasust;
            
         
               —
            
            
               kutsuda kostjat menetlust korraldavate meetmete raames esitama järgmised dokumendid, kuna ta ei ole neid ise omal algatusel esitanud:
               
                           —
                        
                        
                           Euroopa Investeerimisfondi haldusnõukogu otsus Euroopa Investeerimisfondi 24. septembri 2001. aasta teenistujate teenistustingimuste kohandamise kohta;
                        
                     
                           —
                        
                        
                           Euroopa Investeerimisfondi otsus Euroopa Investeerimisfondi 24. septembri 2001. aasta teenistujate teenistustingimuste kohandamist puudutavas Euroopa Investeerimisfondi haldusnõukogu otsuses ette nähtud „kohase menetluse” korraldamise kohta;
                        
                     
                           —
                        
                        
                           Euroopa Investeerimisfondi haldusnõukogu põhimõtteliselt 4. veebruaril 2013. aastal tehtud otsus, millega kehtestati personali puudutav eelarve 2013. aastaks;
                        
                     
                           —
                        
                        
                           Euroopa Investeerimisfondi peadirektori otsus uue teeneteskaala kindlaksmääramise kohta 2013. aastaks;
                        
                     
                           —
                        
                        
                           EIP haldusnõukogu 18. detsembri 2012. aasta koosoleku protokoll;
                        
                     
                           —
                        
                        
                           EIP halduskomitee 29. jaanuari 2013. aasta koosoleku protokoll;
                        
                     
                           —
                        
                        
                           EIP personalidirektoraadi 29. jaanuari 2013. aasta märgukiri „personnel/ASP/2013-5”;
                        
                     
                           —
                        
                        
                           EIP ja Euroopa Investeerimisfondi Corporate Operational Plans 2013-2015.
                        
                     
         
               —
            
            
               Mõista kohtukulud välja Euroopa Investeerimisfondilt.